title: Ο Ρόλος της επιχειρηματικής ευφυΐας στην εφαρμογή των αρχών ESG (Περιβαλλοντική, Κοινωνική και Εταιρική Διακυβέρνηση)
title: The role of business intelligence in the implementation of ESG principles
Creators: name: Ελευθερακη Χριστινα
Publisher: name: Technical University of Crete
Year: 2024

description: Η παρούσα μεταπτυχιακή εργασία διερευνά τον ρόλο των Συστημάτων Επιχειρηματικής Ευφυΐας (Business Intelligence - BI) στην εφαρμογή των αρχών ESG (Environmental, Social, Governance - Περιβαλλοντική, Κοινωνική και Εταιρική Διακυβέρνηση) στις σύγχρονες επιχειρήσεις. Με δεδομένη την αυξανόμενη πίεση για βιώσιμη ανάπτυξη και υπεύθυνη διακυβέρνηση, οι επιχειρήσεις καλούνται να υιοθετήσουν και να παρακολουθήσουν τα ESG κριτήρια, ώστε να επιτυγχάνουν τους στόχους βιωσιμότητας και να συμμορφώνονται με τις απαιτήσεις των επενδυτών και των ρυθμιστικών αρχών.
Η εργασία εστιάζει στη σύνδεση της Επιχειρηματικής Ευφυΐας με τα ESG δεδομένα, εξετάζοντας πώς τα σύγχρονα τεχνολογικά εργαλεία μπορούν να υποστηρίξουν τη λήψη αποφάσεων και την παρακολούθηση της απόδοσης στους τομείς της περιβαλλοντικής διακυβέρνησης, της κοινωνικής ευθύνης και της εταιρικής διακυβέρνησης.
Αναλύονται τα συστήματα Επιχειρηματικής Ευφυΐας (BI), η αρχιτεκτονική τους, καθώς και τα οφέλη και οι περιορισμοί τους στην υλοποίηση στρατηγικών βιωσιμότητας. Τα συστήματα BI προσφέρουν τη δυνατότητα συλλογής, ανάλυσης και αξιοποίησης μεγάλων δεδομένων (Big Data), κάτι που τα καθιστά απαραίτητα για τη μέτρηση των ESG δεικτών και τη βελτιστοποίηση των επιχειρηματικών διεργασιών. Ταυτόχρονα, οι επιχειρήσεις μπορούν να προβλέψουν μελλοντικές τάσεις και να προσαρμόσουν τη στρατηγική τους σύμφωνα με τις απαιτήσεις της αγοράς και των κανονισμών.
Μέσα από παραδείγματα επιχειρήσεων που έχουν εφαρμόσει επιτυχημένα συστήματα BI για τη διαχείριση ESG δεδομένων, η εργασία αναδεικνύει βέλτιστες πρακτικές και τα οφέλη που προκύπτουν από την υιοθέτηση αυτών των τεχνολογιών. Ωστόσο, αναφέρονται και οι προκλήσεις που προκύπτουν, όπως η πολυπλοκότητα στη διαχείριση μεγάλων όγκων δεδομένων, η ασφάλεια των πληροφοριών και η ανάγκη συμμόρφωσης με κανονισμούς.
Επιπλέον, εξετάζεται, ο ρόλος της Τεχνητής Νοημοσύνης (AI) και της Μηχανικής Μάθησης (Machine Learning) στη βελτίωση της ανάλυσης ESG δεδομένων, καθώς και η συμβολή της τεχνολογίας Blockchain στη διαφάνεια και την αξιοπιστία των δεδομένων. Τονίζεται πώς οι τεχνολογίες αυτές μπορούν να ενισχύσουν τις δυνατότητες των συστημάτων BI, επιτρέποντας την ανάπτυξη πιο αξιόπιστων και διαφανών πρακτικών διαχείρισης ESG.
Τέλος, η εργασία εστιάζει στις ηθικές και κανονιστικές προκλήσεις που συνοδεύουν τη χρήση ESG δεδομένων, όπως η προστασία της ιδιωτικότητας και η συμμόρφωση με διεθνή πρότυπα και κανονισμούς.
Συνολικά, η έρευνα καταδεικνύει ότι η επιχειρηματική ευφυΐα και οι τεχνολογίες ανάλυσης δεδομένων αποτελούν βασικούς παράγοντες για την ενίσχυση της βιώσιμης ανάπτυξης και της εταιρικής διακυβέρνησης, με σημαντικά οφέλη για τις επιχειρήσεις και την κοινωνία στο σύνολό της.
description: This postgraduate thesis explores the role of Business Intelligence (BI) systems in the implementation of ESG (Environmental, Social, Governance) principles in modern businesses. Given the increasing pressure for sustainable development and responsible governance, businesses are required to adopt and monitor ESG criteria, to achieve sustainability goals and comply with investor and regulatory requirements. The study focuses on the connection between Business Intelligence and ESG data, examining how modern technological tools can support decision-making and performance monitoring in the areas of environmental governance, social responsibility, and corporate governance.
The thesis analyzes Business Intelligence systems, their architecture, and the benefits and limitations they present in the implementation of sustainability strategies. BI systems offer the capability to collect, analyze, and utilize Big Data, making them essential for measuring ESG indicators and optimizing business processes. At the same time, businesses can predict future trends and adjust their strategies in line with market and regulatory demands.
Through examples of companies that have successfully implemented BI systems for managing ESG data, the study highlights best practices and the benefits of adopting these technologies. However, challenges such as the complexity of managing large volumes of data, information security, and the need for regulatory compliance are also addressed.
Additionally, the role of Artificial Intelligence (AI) and Machine Learning (ML) in enhancing ESG data analysis is examined, along with the contribution of Blockchain technology to the transparency and reliability of data. It is emphasized how these technologies can enhance the capabilities of BI systems, enabling the development of more reliable and transparent ESG management practices.
Finally, the thesis focuses on the ethical and regulatory challenges associated with the use of ESG data, such as privacy protection and compliance with international standards and regulations. Overall, the research demonstrates that business intelligence and data analytics technologies are key factors in promoting sustainable development and corporate governance, offering significant benefits to businesses and society.